38.		Uznanie dlhu (§ 558 ObZ)
Podpísaný Jozef Zelený, nar. .............................., trvale bytom Žilina, Modrá ul. č. 10, som povinný zaplatiť Zuzane Malej, nar. .........................., trvale bytom Martin, Jesenského ul. č. 15, sumu 3 300 € (slovom tritisíctristo eur) titulom nezaplatenej kúpnej ceny za osobné motorové vozidlo, a to v súlade s kúpnou zmluvou zo dňa 10. 1. 2023 uzavretou medzi mnou a Zuzanou Malou.
Uznávam tento svoj dlh a prehlasujem, že Zuzane Malej zaplatím dlhovanú sumu vo výške 3 300 € (slovom tritisíctristo eur) do 15. 12. 2023.
Žilina 10. októbra 2023	Jozef Zelený
Poznámka
Uznanie dlhu je jednostranný právny úkon dlžníka adresovaný veriteľovi.
Uznaním dlhu sa predpokladá, že dlh v čase uznania trval a zároveň sa prerušuje plynutie pôvodnej premlčacej doby a začne plynúť nová desaťročná premlčacia doba (§ 110 ods. 1 ObZ). 
Aby uznanie dlhu učinené podľa ust. § 558 ObZ malo tieto právne následky, musí byť písomné a dlžník musí uznať svoj dlh, určený čo do dôvodu aj výšky (neformálnym uznaním, napr. ústnym, nenastanú uvedené právne následky – teda prerušenie pôvodnej premlčacej doby a plynutie novej desaťročnej premlčacej doby).
Je možné uznať aj premlčaný dlh, avšak pri premlčanom dlhu má také uznanie uvedené právne následky len vtedy, ak dlžník, ktorý dlh uznal, vedel o premlčaní dlhu.